На запрашэнне далучыцца да ўрачыстасці адгукнуліся і многія ганаровыя госці: генеральны дырэктар ДУ “Аб’яднанне Мінскмеліявадгас” Мікалай Мікалаевіч Карповіч, дэпутат Палаты прадстаўнікоў Нацыянальнага сходу Рэспублікі Беларусь шостага склікання Іван Станіслававіч Маркевіч, колішні старшыня райвыканкама Валянцін Іванавіч Малішэўскі, член Савета Рэспублікі Нацыянальнага сходу Беларусі, старшыня праўлення СВК “Агракамбінат Сноў” Мікалай Вячаслававіч Радаман, дырэктар Маладзечанскага Палаца культуры Святлана Рыгораўна Сарока, прадстаўнікі Дзяржынскага, Стаўбцоўскага і Уздзенскага раёнаў. Разам з астатнімі парадаваўся поспехам рупліўцаў Валожыншчыны і добра знаёмы ўсім нам па былой пасадзе галоўнага ўрача раёна Яраслаў Аляксандравіч Мянцюк, які сёння займае высокі пост памочніка міністра аховы здароўя краіны.